Ordblindeforeningen

Kom til Apple workshop "Apple-teknologi for ordblinde”.
2023-04-15 09:00 - 14:00 UTC
Lyt

Lær at udnytte Apples indbyggede funktioner og relevante apps, som ordblind
Dette kursus er specifikt designet til dig, der ønsker at lære mere om de indbyggede funktioner og relevante apps på Apple computere, iPads og iPhones. Foreningen afholder i år 3 Apple-workshops fra kl. 9.00 til 15.00 og den første workshop er på Fyn den 15. april 2023.
Kurset vil blive afholdt af erfarne instruktører med speciale i assisterende teknologier for mennesker med ordblindhed. Deltagerne, skal være ordblinde og over 15 år, og der er plads til 20 personer på hver workshop. De 20 deltager blive fundet ved lodtrækning og for direkte besked.
Tilmelding:
Send en mail til: kontor@ordblind.org inden den 1. april 2023 med disse oplysninger:

Navn
Alder
Adr.
Apple-produkt

Indholdet i workshoppen
Gennem en kombination af demonstration og praktiske øvelser vil du få indsigt i de mest nyttige funktioner, såsom skærmlæser, skærmforstørrelse, talegenkendelse og kunstig intelligens. Du vil endvidere kunne lære, hvordan du kan anvende apps til tekstbehandling, notater, organisation og kommunikation. Du vil også få eksempler på, hvordan teknologien kan anvendes i dagligdags situationer og mulighed for at øve og afprøve dine nye færdigheder. Deltagelse i dette kursus vil give dig mulighed for at opdage, hvordan Apple teknologi kan gøre din hverdag nemmere og mere effektiv.
Indhold:

Introduktion til Apple-teknologi og enheder
Indbyggede funktioner for støtte til ordblindhed, såsom skærmlæser, skærmforstørrelse og talegenkendelse
Brug af apps og netbaserede teknologier til tekstbehandling, notater, organisation og kommunikation
Præsentation af eksempler på brug af teknologi i dagligdagen
Praktiske øvelser og træning i brug af funktioner og apps
Sted: Social & Sundhedsskolen (SOSUfyn), Blangstedgårdsvej 4, 5220 Odense, Lørdag den 15. april 2023 kl. 9.00 til 15.00

OBS: tidspunktet er ændret til 10:00 – 14:00!

Med venlig hilsen
Ordblindeforeningen Fynskreds

Ordblindeforeningens Fynskreds generalforsamling
2023-03-21 18:00 - 20:00 | Nislevgård Efterskole, Nislevvej 11, Otterup, 5450, Danmark
Lyt

Ordblindeforeningens Fynskreds afholder generalforsamling
Efter ønske fra jer, forsøges med livetransmission – dog kræver stemmeret under generalforsamlingen fysisk fremmøde samt medlemskab af foreningen!
Fynskredsen ”genopstod” sidste år. Vi er 6 bestyrelsesmedlemmer, som rigtig gerne vil skabe arrangementer på Fyn, hvor vi alle kan blive klogere på ordblindhed, samt på hvordan man som ordblind håndterer forskellige udfordringer i hverdagen.
Vi håber, mange har lyst til at melde sig ind i Ordblindeforeningen og deltage i kredsens første arrangement. Inden generalforsamlingen har vi nemlig et lille foredrag v/Rikke T. Nielsen.

Rikke er ordblindelærer- og koordinator for VUC Fyn samt vinderen af Ordblindeforeningens DYNAMO-pris 2022 og vil holde oplægget:
”Bliv klogere på ordblindhed samt hvordan du bedst i samarbejdet med skolen hjælper barnet”.
Rikke tilbyder udredning/testning af ordblindhed, hvilket kan aftales nærmere med hende denne aften.
Foredrag og generalforsamling er gratis.
Ordblindeforeningen vil være vært med kaffe/te, sodavand og en sandwich – men vi har brug for tilmelding, så vi ved, hvor mange kander kaffe der skal brygges😊
Tilmelding: via Mail til sofie@ordblind.org med emnefelt “Fynkreds Generalforsamling” skriv gerne om du deltager fysisk eller online, dit telefonnummer og om du er medlem af foreningen.

Ordblindeforeningens Østjyllandskreds holder generalforsamling
2023-02-25 10:00 - 12:00 | Spejdermuseet Vestervej 14, 8462 Harlev, Spejdermuseet Vestervej 14, Harlev, 8462
Lyt

Ordblindeforeningens Østjyllandskreds holder generalforsamling
Alle medlemmer i kredsen er velkomne
Bestyrelsen er vært for en kop kaffe og lidt brød.
Tilmelding er ikke nødvendig

Dagsorden til generalforsamlingen

1. Velkomst
2. Fremlæggelse af årsberetning
3. Regnskab
4. Indkomne forslag
5. Valg
På valg er :

Lisbeth (næstformand) Kent (bestyrelsesmedlem) Alex (bestyrelsesmedlem)
6. Oplæg v. Stine Christensen og Kent Nielsen
Stine fortæller om sine erfaringer som forælder til ordblinde børn med forskellige udfordringer. Kent viser os, hvordan mobilen kan være til stor hjælp for ordblinde.
